Αλέκα Κανελλίδου
2025-02-12 20:30, 2025-02-05 20:30, 2025-01-29 20:30, 2025-01-22 20:30 (Europe/Athens) | Θέατρο Άλσος, Ευελπίδων 4, Πεδίον του Άρεως, Κυψέλη, Αττική, Ελλάδα
Η μεγάλη κυρία του ελληνικού τραγουδιού Αλέκα Κανελλίδου έρχεται για και φέτος στο Αλσος για να ζεστάνει τις Τετάρτες του Χειμώνα.
Η τρυφερή Αλέκα Κανελλίδου, εμβληματική μορφή της δεκαετίας του 70, με μοναδικά αισθαντική φωνή και διακριτική σκηνική παρουσία, έφτιαξε ένα καινούριο πρόγραμμα για τις φετινές της παραστάσεις που θα το παρουσιάσει μαζί με τους εξαιρετικούς μουσικούς της και με ντουέτα έκπληξη με τον γιο της.
Ένα πρόγραμμα γεμάτο με τραγούδια που ερωτευτήκαμε, που σημάδεψαν στιγμές και φάσεις της ζωής μας. Ένα πρόγραμμα που δημιουργεί αυτή την μοναδική αισθαντική ατμόσφαιρα της Αλέκας Κανελλίδου που την κατατάσσει σε μια ξεχωριστή θέση στην ελληνική δισκογραφία και τις καρδιές μας.
Special guest: Γιάννης Γιανουσάκης
Μουσική επιμέλεια/ενορχηστρώσεις: Βαγγέλης Τούντας
Παίζουν:
Τάκης Βασιλείου, τύμπανα
Κώστας Γιαξόγλου, πιάνο
Δημήτρης Τσεκούρας , Μπάσο
Βαγγέλης Τούντας. Βιολί, κιθάρα, φωνή
Ντίνος Χατζηϊορδάνου, ακορντεόν
Ηλίας Κουρούμπαλης, επιμέλεια ήχου
Οργάνωση παραγωγής: Well art live
Δημόσιες Σχέσεις / Επικοινωνία / Media: Ε. Τώρου – Μ. Μαγιάτης – Ε. Βλαχοπούλου
Διεύθυνση παραγωγής: Αθανάσιος Μαροσούλης
Παραγωγή: MK Group of companies / Ηλίας Μαροσούλης, Άγγελος Κοταρίδης

Προπώληση more.com

Active Member
2025-02-10 21:00 - 23:59, 2025-02-03 21:00 - 23:59, 2025-01-27 21:00 - 23:59, 2025-01-20 21:00 - 23:59
Οι Active Member & οι Skepa | στο Θέατρο Άλσος
Δευτέρες: 20, 27 Ιανουαρίου & 3, 10 Φεβρουαρίου
Οι Active Member συμπληρώνουν 33 χρόνια δράσης και δημιουργίας. Κυκλοφορεί μέσα
στο Δεκέμβριο το 26 ο Άλμπουμ τους με τίτλο «Δίβολον» και στις αρχές του 2025
ολοκληρώνεται το ντοκιμαντέρ 10 επεισοδίων «Πύρινο βίος» που περιγράφει τη ζωή του
Μιχάλη Μυτακίδη και όλη την ως τώρα low bap ιστορία.
Με αφορμή λοιπόν αυτά τα σημαντικά για το γκρουπ γεγονότα, γιορτάζουν με μια σειρά
εμφανίσεων που ετοιμάζουν σ’ όλη τη χώρα. Για τέσσερις μοναδικές εμφανίσεις, τις
Δευτέρες 20 & 27 Ιανουαρίου και 3 & 10 Φεβρουαρίου θα βρίσκονται στη σκηνή του
Θεάτρου Άλσους. Μαζί τους στη σκηνή οι Skepa, ένα σύνολο από 6 νέους μουσικούς,
προσθέτοντας μια ορχηστρική αίσθηση πάνα σε κλασσικά τραγούδια των Active Member
και με νέες αποδόσεις αγαπημένων τραγουδιών.
Επιλέγουν χώρους και θέατρα χωρητικότητας μέχρι 500 ατόμων επιδιώκοντας έτσι την
αμεσότητα και τη δια δραστικότητα με το κοινό που τους στηρίζει όλα αυτά τα χρόνια. Η
ατμόσφαιρα είναι δυναμική και κατανυκτική συγχρόνως. Εδώ είναι που η ουσία του λόγου
δένει απόλυτα με την αγιαστική επίδραση σ’ όσους στηρίζουν ακόμα το λόγο τους με τη
ζωή τους.
Follow Active Member:
Instagram: https://www.instagram.com/active_member_official
Facebook: http://https://www.facebook.com/ActiveMemberOfficial
Spotify: https://open.spotify.com/artist/1AzK88tl7G5fAVWZHUSyjP?si=wR5MB2obRkeGgT- nb0aviQ
Follow B.D.Foxmoor:
Instagram: https://www.instagram.com/b.d.foxmoor
Spotify: https://spoti.fi/36zFMai​
Apple Music: https://apple.co/2F2c0Qd​
Google Play: https://bit.ly/2Gj3k8R​
Deezer: https://bit.ly/33wligD​
Follow lesakaramon:
Instagram: https://www.instagram.com/lesakaramon
Facebook: https://www.facebook.com/LESakaRamon
Spotify:http://https://spoti.fi/3czzLdS

Δευτέρες: 20, 27 Ιανουαρίου & 3, 10 Φεβρουαρίου
Πληροφορίες:
Θέατρο Άλσος: Ευελπίδων 4, Κυψέλη – Πεδίον του Άρεως
Τηλ. Κρατήσεων: 210-8227471 & 210-8831487
Ημέρες παραστάσεων: 20, 27/1 & 3, 10/2
Ώρα έναρξης: 21:00
Διάρκεια παράστασης: 3 ώρες
Προπώληση more.com

Κώστας Τριανταφυλλίδης
2025-02-06 21:00
ΚΩΣΤΑΣ ΤΡΙΑΝΤΑΦΥΛΛΙΔΗΣ
Πέμπτες, 6 & 13 Φεβρουαρίου
Θέατρο Άλσος
Ο Κώστας Τριανταφυλλίδης τις Πέμπτες 6 και 13 Φεβρουαρίου έρχεται στο Θέατρο Άλσος για δύο παραστάσεις που με τη μοναδική ερμηνεία του σε σπουδαία τραγούδια θα μας συγκινήσουν. Τα συνειδητά βήματά του και η σταθερή πορεία του τον οδήγησαν σε σημαντικές συνεργασίες που τον καθόρισαν μουσικά. Έχει εμφανιστεί σε περιοδείες με τον Δημήτρη Μητροπάνο, συναντήθηκε δισκογραφικά με τον Γιώργο Νταλάρα και τη μεγάλη κυρία του τραγουδιού Μαρινέλλα, άλλα και με θρύλους της ελληνικής δισκογραφίας όπως η Βίκυ Μοσχολιού και ο Γιάννης Σπανός.
Η ξεχωριστή χροιά της φωνής του σε συνδυασμό με ένα ρεπερτόριο που απλώνεται σε βάθος χρόνου θα φέρουν το κοινό κοντά στο γνήσιο λαϊκό τραγούδι.
Τραγούδια που έχουν μείνει στην ιστορία, αλλά και δικά του που έχουν αγαπηθεί πολύ από το κοινό, όπως το “Όνειρο Απατηλό” το οποίο διασκεύασε ο Μίνως Μάτσας για την ταινία «Ευτυχία», το πολύ αγαπημένο “Ιστορία”, αλλά και το νέο του single, Για Σένα Απόψε το οποίο κυκλοφόρησε τον Δεκέμβριο από τη ΜΙΝΟS σε μουσική Μίνου Μάτσα και στίχοι Σοφίας Καψούρου.
Ραντεβού λοιπόν στις 6 και 13 Φεβρουαρίου στο Άλσος με τον εξαιρετικό ερμηνευτή Κώστα Τριανταφυλλίδη και αγαπημένα τραγούδια από το χθες και το σήμερα!
Δύο παραστάσεις που δεν πρέπει να χάσετε!

Προπώληση more.com

Plessas Goes Jazz
2025-02-04 21:00, 2025-01-28 21:00
PLESSAS GOES JAZZ
Τρίτη 28 Ιανουαρίου & 4 Φεβρουαρίου στο Θέατρο Άλσος
Ένα αφιέρωμα στον πρωτοπόρο της Ελληνικής τζαζ, στον μεγάλο μουσικοσυνθέτη που πρόσφατα έφυγε από κοντά μας, τον ΜΙΜΗ ΠΛΕΣΣΑ.
Αυτόν που ο Κουίνσι Τζόουνς ουκ ολίγες φορές έχει χαρακτηρίσει ως τον «μεγαλύτερο τζαζίστα των Βαλκανίων»!!!.
Δύο μαγευτικές βραδιές την Τρίτη 28 Ιανουαρίου και την Τρίτη 4 Φεβρουαρίου στο Θέατρο Άλσος, με τον ήχο και την μουσική ατμόσφαιρα των jazz clubs της δεκαετίας του ’60 και τις συνθέσεις του μεγάλου Μίμη Πλέσσα.
Μουσικές και τραγούδια – «Ξέρω κάποιο αστέρι», «Τώρα», Αν σ’ αρνηθώ αγάπη μου», «Τόσα καλοκαίρια» κ.α. που πρωτοτραγούδησαν η Νανά Μούσχουρη, η Γιοβάννα, ο Κώστας Χατζής, η Ζωή Κουρούκλη, ο Τζίμης Μακούλης, η Τζένη Βάνου, ο Γιάννης Βογιατζής και άλλοι, σε ενορχηστρώσεις του Ανδρέα Μπουτσικάκη.
Ερμηνεύει η Μαντώ.
Μαζί της, ο Παναγιώτης Πετράκης και φωνητικό σύνολο – Αρσένης
Γαβριηλίδης, Πάνος Ζώης, Δανάη Κριαρά.
Στο πιάνο ο Ανδρέας Μπουτσικάκης, στο κοντραμπάσσο ο Δημήτρης Παπανίκου και στα κρουστά ο Γιώργος Μανιάτης.
Graphic Design: Ελεάνα Πλέσσα.

Προπώληση more.com

Σταμάτης Κραουνάκης «Τ’ Αηδόνια Του Χειμώνα»
2025-01-26 20:30, 2025-01-19 20:30, 2025-01-12 20:30, 2025-01-05 20:30, 2024-12-29 20:30, 2024-12-22 20:30
Σταμάτης Κραουνάκης «Τ’ Αηδόνια Του Χειμώνα» στο Θέατρο Άλσος από τις 22 Δεκεμβρίου και κάθε Κυριακή στις 20.30
Τα αηδόνια του χειμώνα.
Στην φετινή μας γιορτή Διονυσιακά του Μοντεβέρντι.
Αγαπημένα του Σταμάτη!
Μερικά ολοκαίνουργια.
Ρεϋναλντο Nahn, – γαλλική Μπελ-Επόκ, Πιαφ, λαϊκά κλασικά, δημοτικά
περιπαικτικά και αισθήματα κατευθείαν στην καρδιά.
Από τα Μπουλούκια μέχρι τα new wave ρεμπέτικα.
Παίζουν και τραγουδούν αλφαβητικά.
Δημήτριος Ανδρεάδης, πιάνο κίμπορντ ενορχηστρώσεις
Χρήστος Γεροντίδης τραγούδι,
Νίκος Κατσίκης μπουζούκι ισπανικό λαούτο
Κοσμάς Κοκκόλης κιθάρα μπουζούκι τραγούδι.
Σταμάτης Κραουνάκης τα πάντα όλα
Κώστας Μπουγιώτης τραγούδι
Πένυ Ξενάκη τραγούδι
Λάμπρος Παπανικολάου κοντραμπάσο
Θεολόγος Παπανικολάου βιολί, τραγούδι
Στον ήχο ο Γιώργος Τσατσούλης
Συνεργατης ηχολήπτη Πρόδρομος Χατζηαντωνίου
Κοστούμια Κώστας Ζήσης
Συνεργάτης ενδυματολόγου Υρώ Κρασακοπούλου.
Ρούχο Σταμάτη Λίνα Γαβρά
Φωτισμοί Παναγιώτης Χατζηνάκος.
Επικοινωνία Δέσποινα Κραουνάκη
Αγκαλιά στην πολυθρόνα
Δε μας πήραν και τα χρόνια
εδώ τραγουδάν τ’ αηδόνια
τα αηδονάκια του χειμώνα
Αγκαλιά στην πολυθρόνα
τρεις λαλούν και δυο χορεύουν
και τ’ αηδόνια του χειμώνα
της αγάπης το φαγάκι μαγειρεύουν
‘Ιδιονε Θεό πιστεύουν
Κι ό,τι μοιάζει εχθρικό
σιχαμένο τοξικό
να το πάρει το νερό
και να μείνει ό,τι αγαπάμε
αγαπάμε!

Σταμάτης Κραουνάκης
«Τ’ Αηδόνια Του Χειμώνα»
στο Θέατρο Άλσος από τις 22 Δεκεμβρίου
Ώρα Έναρξης: 20:30
Πληροφορίες:
Θέατρο ΑΛΣΟΣ: Ευελπίδων 4, Κυψέλη – Πεδίον του Άρεως
Τηλ.: 210-8227471 & 210-8831487
www.theatroalsos.gr
Η προσέλευση είναι απαραίτητη τουλάχιστον 30 λεπτά πριν από την έναρξη της παράστασης
Σε περίπτωση προσέλευσης του θεατή μετά το πέρας 30 λεπτών απο την έναρξη της παράστασης ο διοργανωτής έχει το δικαίωμα, εφόσον επιτρέψει την είσοδο στον κάτοχο του εισιτηρίου, να τον οδηγήσει σε διαφορετική θέση από την αναγραφόμενη.
Η αγορά εισιτηρίου περιλαμβάνει τη θέαση του προγράμματος, για την οποία η αγορά ποτού δεν είναι υποχρεωτική. Οι θεατές μπορούν να κάνουν κράτηση σε κάθε τραπέζι όσες θέσεις επιθυμούν
λαμβάνοντας υπόψη τους, ότι αν δεν αγοράσουν ολόκληρο το τραπέζι θα κάθονται μαζί με άλλους.
Για όσους πελάτες επιθυμούν να καταναλώσουν ποτά ή αναψυκτικά, θα υπάρχει τιμοκατάλογος στα τραπέζια.

Αναστασία Ζαννή
2024-12-11 21:00
Η Αναστασία Ζαννή στο Θέατρο Άλσος
«Μουσικές Ιστορίες Ξανά»
Τετάρτη 11 Δεκεμβρίου στις 21.00
Μετά την επιτυχημένη περσινή παράσταση, η Αναστασία Ζαννή μας δίνει ξανά
ραντεβού στην εμβληματική μουσική σκηνή του Άλσους την Τετάρτη 11 Δεκεμβρίου
στις 21.00.
Η Αναστασία Ζαννή μας καλεί να θυμηθούμε τις εποχές που η ελληνική μουσική
διέπρεπε σε διεθνείς παραγωγές ταινιών του Χόλυγουντ και του ευρωπαϊκού
κινηματογράφου και να μας ταξιδέψει ξανά με διάθεση πολύ γιορτινή και με
τραγούδια επιτυχίες, που άφησαν εποχή.
Ένα ταξίδι στα χρόνια που ο Μάνος Χατζηδάκης και ο Μίκης Θεοδωράκης έβαζαν την
σφραγίδα τους σε ταινίες όπως το «Σέρπικο», το «Αμέρικα Αμέρικα», το «Παιδί και το
δελφίνι». Τότε που οι Μπίτλς διασκεύαζαν Μίκη και μετέτρεπαν το «Αν θυμηθείς το
όνειρο μου» του Μίκη στο θρυλικό “Honeymoon”. Όταν το «Μην τον ρωτάς τον
ουρανό» του Χατζιδάκι κέρδιζε τις μουσικές σκηνές της Αμερικής με την φωνή της
Brenda Lee. Όταν η Σοφία Λόρεν αναρωτιόταν «Τι είναι αυτό που το λένε αγάπη»
στην ταινία «το Παιδί και το δελφίνι» διασκευασμένο από την Judi London. Τότε που
στις κινηματογραφικές αίθουσες του πλανήτη μεσουρανούσαν οι ταινίες του Ελία
Καζάν «Αμέρικα Αμέρικα» με σάουντρακ σε μουσική Μάνου Χατζιδάκι αλλά το
«Σέρπικο» με πρωταγωνιστή τον Αλ Πατσίνο σε μουσική Μίκη Θεοδωράκη.
Το ταξίδι της Αναστασίας Ζαννή ξεκινά από τον κινηματογράφο της δεκαετίας του -60
και συνεχίζεται με διασκευές όπως το εμβληματικό τραγούδι «Δρόμοι παλιοί» που
έκανε επιτυχία διεθνώς ως “Beyond Tommorow” με ερμηνευτή τον τραγουδιστή της
εποχής Perry Como. Από τις μουσικές διαδρομές του χρόνου θα ερμηνεύσει το Caruso
του Lucio Dalla, δημιουργίες του Nino Rota αλλά και πολλές επιτυχίες από την
ελληνική μουσική σκηνή.
Μελωδίες που μας συγκίνησαν και μας ταξίδεψαν, στον έναστρο ουρανό της Άνοιξης
στα πρώτα σινεμά που άνοιγαν για να μας ενώσουν με τις οθόνες και να μας
πλημμυρίζουν συναισθήματα, όταν το σελιλόιντ έδινε ξανά ζωή στις άψυχες και
επιβλητικές μεγάλες οθόνες των παιδικών μας διεξόδων, είτε σε συνοικιακά σινεμά
είτε στην μουσική σκηνή του Θεάτρου Άλσους, που θα φιλοξενήσει ξανά την
Ελληνίδα ερμηνεύτρια με την διεθνή καριέρα, Αναστασία Ζαννή.
Την Αναστασία Ζαννή συνοδεύει εξαμελής ορχήστρα: πιάνο, μπάσο, ντραμς, πνευστά
(σαξόφωνο), ακορντεόν.

Ραντεβού ξανά στο Θέατρο Άλσος με την Αναστασία Ζαννή.
Μουσικές Ιστορίες Ξανά!
Τετάρτη 11 Δεκεμβρίου στις 21:00
Προπώληση more.com

Μαργαρίτα Ζορμπαλά - Μαρία Παπαγεωργίου
2024-12-01 21:00, 2024-11-24 21:00, 2024-11-10 21:00, 2024-11-03 21:00
Μαργαρίτα Ζορμπαλά – Μαρία Παπαγεωργίου
“Γυναίκες δημιουργοί”
Για τέσσερις Κυριακές στο Θέατρο Άλσος
Κυριακές 3-10-24 Νοεμβρίου & 1 Δεκεμβρίου

Το καλοκαίρι που πέρασε η Μαργαρίτα Ζορμπαλά και η Μαρία Παπαγεωργίου συναντήθηκαν για δύο βραδιές στη σκηνή του Φεστιβάλ Επταπυργίου στη Θεσσαλονίκη, παρουσιάζοντας μία παράσταση ειδικά φτιαγμένη για το φεστιβάλ, που φέτος ήταν θεματικά αφιερωμένο στη Γυναίκα.
Οι sold out παραστάσεις στο Επταπύργιο ανέδειξαν τη σπάνια καλλιτεχνική χημεία και τον σεβασμό που αναπτύχθηκε ανάμεσα σε δύο γενιές, ικανές να δημιουργούν έναν επιτυχημένο μουσικό διάλογο επί σκηνής.
Οι δύο καλλιτέχνιδες υποσχέθηκαν να επαναλάβουν αυτή τη μοναδική συνάντηση και έτσι επιστρέφουν τώρα, στην Αθήνα αυτή τη φορά, για τέσσερις μόνο κυριακάτικες παραστάσεις στο Θέατρο Άλσος:
Τις Κυριακές 3 – 10 & 24 Νοεμβρίου και την Κυριακή 1 Δεκεμβρίου.
Η Μαργαρίτα Ζορμπαλά, η μεγάλη Ελληνίδα ερμηνεύτρια με την λαμπρή πολυετή καριέρα και μία πορεία γεμάτη τραγούδια σπουδαίων δημιουργών που αντέχουν στον χρόνο, επέλεξε προσωπικά την Μαρία Παπαγεωργίου, μία από τις σημαντικότερες ερμηνεύτριες, μουσικούς και δημιουργούς της νεότερης γενιάς, για να συν-δημιουργήσουν και να καταθέσουν τη δική τους μουσική πρόταση για τον γυναικείο λόγο και τη γυναικεία σύνθεση στη μουσική.
Καταργώντας τα όρια των διαφορετικών γενεών, οι δύο ερμηνεύτριες αποκαλύπτουν πως μοιράζονται το ίδιο καλλιτεχνικό όραμα και την ίδια αισθητική, καθώς και τον κοινό -σε πολλά σημεία- θαυμασμό τους για σημαντικές γυναίκες δημιουργούς.
Το κριτήριο για την επιλογή του ρεπερτορίου δεν ήταν να καλύψουν όλο το φάσμα της γυναικείας μουσικής δημιουργίας χρονικά και υφολογικά – κάτι που θα ήταν εξάλλου αδύνατον μέσα σε τόσο πλούτο – αλλά να αποτυπώσουν τη δική τους αλήθεια μέσα από κοινές αναφορές, τιμώντας τις γυναίκες που μας διαμόρφωσαν και αυτές που έρχονται να ανθίσουν.
Δύο μοναδικές φωνές, δύο γοητευτικές προσωπικότητες και ένα προσεκτικά επιλεγμένο ρεπερτόριο παραδίδουν στο κοινό ένα ιδιαίτερο αισθητικά αποτέλεσμα σε μία ξεχωριστή καλλιτεχνική συνάντηση.
Η Μαργαρίτα Ζορμπαλά και η Μαρία Παπαγεωργίου σας περιμένουν τις Κυριακές στο θέατρο Άλσος , για τέσσερις ξεχωριστές παραστάσεις!
Η συναυλία «Γυναίκες δημιουργοί» με τη Μαργαρίτα Ζορμπαλά και την Μαρία Παπαγεωργίου πρωτοπαρουσιάστηκε στο ΦΕΣΤΙΒΑΛ ΕΠΤΑΠΥΡΓΙΟΥ 2024, που διοργανώνεται από το Κέντρο πολιτισμού Περιφέρειας Κεντρικής Μακεδονίας και φέτος ήταν θεματικά αφιερωμένο στη Γυναίκα.
Συντελεστές:
Ερμηνεία : Μαργαρίτα Ζορμπαλά, Μαρία Παπαγεωργίου
Ενορχηστρώσεις, ηλεκτρική κιθάρα: Ευριπίδης Ζεμενίδης
Τύμπανα : Θάνος Μιχαηλίδης
Synths, bass : Γιώργος Θεοδωρόπουλος
Βιολί : Μιχάλης Βρέττας
Κοντραμπάσο : Δημήτρης Τσεκούρας
Ήχος: Σωτήρης Παπάκος
Φως: Δημήτρης Λάιος
Φωτογραφίες: Άκης Χρήστου
Artwork: Κωνσταντίνος Γεωργαντάς
Δημόσιες Σχέσεις / Επικοινωνία / Media: Ε. Τώρου – Μ. Μαγιάτης – Ε. Βλαχοπούλου
Για την Prospero: E. Γιαννοπούλου – Ι. Μπρατσολιά
Διεύθυνση παραγωγής: Αθανάσιος Μαροσούλης
Παραγωγή: PROSPERO / Κατερίνα Σταματάκη – MK GROUP of COMPANIES /
Ηλίας Μαροσούλης, Άγγελος Κοταρίδης

Προπώληση more.com

Χρήστος Θηβαίος «Ημερολόγιο»
2024-11-22 21:00, 2024-11-15 21:00, 2024-11-08 21:00, 2024-11-01 21:00
Χρήστος Θηβαίος
«Ημερολόγιο»
Από 1 η Νοεμβρίου και κάθε Παρασκευή στις 21:00 στο Θέατρο ΆΛΣΟΣ
Ένα «Ημερολόγιο» τραγουδιών από τον Χρήστο Θηβαίο στο Θέατρο Άλσος.
Για τις παραστάσεις του σημειώνει:
Τόσα χρόνια μες τους χάρτες μου σε ψάχνω… βρήκα στον χάρτη τον χώρο που έπαιζαν θέατρο οι γονείς μου. Επιθεωρήσεις από μεγάλους σκηνοθέτες θυμάμαι. Επιτέλους θα ανέβω κι εγώ στην ίδια σκηνή και θα με σκηνοθετήσουν ο ηχολήπτης, ο φωτιστής και οι μουσικοί μου!
Μια παράσταση με τραγούδια που χρόνια έψαχνα… ο Μάξιμος Δράκος, ο Καλλίστρατος Δρακόπουλος, ο Γιώτης Κιουρτσόγλου και ο Γιώργος Κορρές που όλα αυτά τα χρόνια δημιουργούν δίπλα μου, σκηνοθετούν την παράσταση μας στο Θέατρο Άλσος από την Παρασκευή 1 η Νοεμβρίου και κάθε Παρασκευή στις 21:00.
Συντελεστές
Δημόσιες Σχέσεις / Επικοινωνία / Media: Ε. Τώρου – Μ. Μαγιάτης – Ε. Βλαχοπούλου
Διεύθυνση παραγωγής: Αθανάσιος Μαροσούλης
Οργάνωση παραγωγής: Cricos
Παραγωγή: MK Group of companies / Ηλίας Μαροσούλης, Άγγελος Κοταρίδης

Προπώληση more.com
